Erinevalt riigist kui tervikust ei suutnud aga Tallinn ka headel aastatel reserve koguda ja põhimõtteliselt tuleks sel aastal oma jooksvate kulude katteks laenu võtta. Seda ei saa enam teha, kuna Tallinn on end juba niigi lõhki laenanud. Linna investeerimisvõime on praktiliselt olematu ja elu käib peost suhu. Kas  selle aasta lõpus linna kassas veel niipalju raha on, et näiteks palgad välja maksta, näitab aeg. Risk on olemas, ja mitte väike, et raha lihtsalt pole ja arvelduskrediiti ei anta.